Kaspars Dubra
Kaspars Dubra (sündinud 20. detsembrilil 1990 Riias) on Läti jalgpallur, kes mängib keskkaitsjana Ukraina kõrgliiga klubis FK Oleksandrija ja Läti jalgpallikoondises. Ta alustas klubikarjääri Läti klubis Skonto FC. Läti kõrgliigas on ta mänginud veel JFK Olimpsi (2008–2009), FK Ventspilsi (2012–2014) ja FK RFSi ridades. Ta on tulnud Läti meistriks 2010. aastal Skontoga ning 2013. ja 2014. aastal Ventspilsiga. Lisaks on ta mänginud Poola esiliiga klubis Bytom Polonia (2012), Valgevene kõrgliiga klubis Borissovi BATE (2015–2017), Kasahstani kõrgliiga klubis Pavlodari Irtõš (2017–2018) ja alates 2019. aastast Oleksandrijas. Aastatel 2015 ja 2016 tuli ta Borissovi BATE-ga Valgevene meistriks. Dubra tegi Läti rahvuskoondises debüüdi 17. novembril 2010 sõprusmängus Hiina vastu. Koondisekarjääri esimese värava lõi ta 29. märtsil 2016 sõprusmängus Gibraltari vastu.